
उपाधि देछाया: स-सम्मान हनागु 


® अभिनन्दन - पत्र छ 


ललितपुर पहानगरया विशव प्रसिद्ध सहाधुद्ध देग या सस्थापक पतष्डिस अभयराड rere कलच मैं थ १०४६ 
were अतुर्यी कस जम्म युयाः sheds स्वर्ण धज़ाविहार, थोळयातनच qered वानायिख्या का, bn निकामी 
छसपोस प. हेमराज शाक्ययु 

गेपासपण्दसवा सस्कसिया पूल आधार जुवाच्यगु सिर्वाजधासु स्थरूपी आदियुड श्ीस्ययम्थु ज्योजिकप हर्जळात 
बागीशयरवा विषययात कया: गीविशंतक wera रूप, थःगु शरीश्याततक ल ae घतने wore, अगुगगलग काना 
विशव प्रसिड कति “श्रीस्थयम्यू घहाच॥त्य” थे any उच्च कोटिगु sp अ्यधाधविज्यागू, लचे हे. 

नेवा: संस्कलिया विविध verara scorn बौतकथा दुमे ७२ कयतिणू ag we ger धाया sents 
स्वपम्मू ज्योतिरूपया जः शपेकाबिस्पा:गु, 

मेपासमण्डलय्‌ विभिम्प इसप्‌ प्रचलित विभिग्य लिपिया भाता जुया हस्तलिखित गफुण ear बहरा wax 
समेत यावेफुम्ह; बिभिन्म सुवर्ण, रजत, लाडपचया amd areas, शिलापच आहिया अभिलेश erage. gef जेशा 
माख., रम्जना, मुजिमोल आदतिया सिति स्वताधिज्याप्य़ गुरुपा खिसे विध्िव्य erg लिपिया प्रशइंजी दाया जिचिदा माध्यम 
केपा यात विश्वच म्हसिइकय सास्यता टयेकाबिस्या गु, 

विश्वया fers विश्वविद्यालय ब अनुसम्धान केल मेपाया धर्म समस्क्सलथा विचय अध्ययन crete शिद्वार्नापत 
श्रोत ध्यक्तिया रूपय्‌ स्यते-कने पावा. नेपाया सस्कतियात विश्यय्‌ प्रख्यात चागाबिज्या गु 

नेपाःपा लिपिजक oe, शुद्ध घौसिक मेया: घाय्‌ व्यमेगु ब च्यपेणु विशेष योग्यता oe साथा bee, छमपोग 

श्री ५ चा सरकार पुरातत्व विभागप्‌ सेवा यालाः पुरातत्व विभागयात स्थापना यायेगु थ weeds ory उदार 
विषोच योगदान जिया: सरकारी स्तर मेपाया wees सरक्षणया सागी दुग्यगु सेबा पाताधिज्या गु. 

मेपा:या घर्म संस्कति संसक्षणार्थ सप/शस्था स्थापना वापेगु ज्याय्‌ पात्त्यपूर्ण भूमिका Prem कागाखिज्डा गया गाय 

मेपालघण्डलया धर्म wey wewah अध्ययन अनृसम्धान याता. ott सस्काति अराज gorge erty हेतु 
स्थापना जूगु सोटल रिसर्च शेस्टरया स्यापनाकयसंतिले पौलक्क खनल्साहकार जुधा धारण निर्देशन दागाचिख्याग Pere 
उन्सेखनीच जू ॥ 

बे नेपालमण्डलया od सस्कतिया विविध क्षेत्रप्‌ geet योगवान वियाबिम्या गु कारण यागा जरकारी सजा 
गैर सरकारी संध/शस्यापाले विभिश्य पात/सम्माग ब पदक विभूषित युयाधिज्यावेघुकूगम Gere प॒ हेसराज शाक्ययुयाल 
घोटस रिसर्च सेस्टर, wear’ विशेष wees याये योग्यफ व्यक्ति सायेका छलपोलचा शुध-शौषपरणारोशणया उएलझय 
चूसाका: din दिनस छसपोल पं हेमराज शास्पजुपात “पञ्जुखी पुत्ररत्न” था उपाधि विभूषित यायागु जुल, नाप पदक 
न arr] जुम । 

पुगु शुभ- उपलस्वय्‌ छलपोल प. हेमराज शाक्यजुयाल सप्तबृद्धिया जाप शुघ-घगल कायण चामागु जुष्य । उपाधि 
पदकयात म्व.गुकच घाम-सम्यात सुविधा छलपोलयात very याला. कदर arts लक्सासित अनुरोध पामागू जुग । 
oma पुरत” yar स्थपरारण शकलसिगु भि जुहगु ज्याय्‌ छलपोल शवा ate सपर्जवाग अुपाच्यने «im धका ग 
काममा दासे धुगु अधितत्यग-पत्र छलपोलया करकमलय्‌ ल म्लाणा सलपोलयात अभिसम्दग याणागु जुल wey । 


सिचि - थे ल ११२४ driers ee तहमुजार २०६० fe १४ थते लोधचार शण ० 


नुगः खँ 


नेपालमण्डलय्‌ ज्योतिरूप श्री स्वयम्भू घर्मघातु वागीश्वरया आधार 
जुयाच्चंगु बुद्धधर्म व बौद्ध संस्कृतिया जीवित परम्परायात अध्ययन अनुसन्धानया 
माध्यमं संरक्षण व सम्बर्द्धन यायेगु ज्याय्‌ योगदान वियावयाच्वंपिं विद्वानपिं 
मध्यय्‌ पं. हेमराज शाक्यजु छम्ह नं खः । वसपोलं थःगु जीवनय्‌ यौंतक्क 
अध्ययन अनुसन्धानय्‌ हे निरन्तरता बियावयाच्वंगु दु । थः गुरु धर्मादित्य 
धर्माचार्यया शिष्य जुया: गुरुयागु हे मार्गनिर्देशन कथं समाजयात हित जुइगु 
कथंया धार्मिक, सांस्कृतिक एवं सामाजिक ज्याय्‌ बसपोलं aa: समर्पित 
यानावयाच्वंगु दु । वसपोलया उद्देश्य धयागु हें नेपालमण्डलया नेवा: वौद्ध 
संस्कृति, कला, लिपि, भाषा एवं साहित्ययात कया: जनमानसय्‌ न्हयव्वया: 
थनया बुद्धधर्म व गौरवमय संस्कृतिया जीवन्त बिइगु ख: । 

थ्वहे मू उद्देश्य अनुरूप अध्ययन यायेगु व च्वयेगु हे वसपोलया 
जीवनया अभिन्न अंग जूबंगु दु, गुकिया कारणं ७२ गू मछि aw पियनेगु ज्या 
जुइधुंक्‌गु दु । अझ पिदने मानिगु नं यक्व: दनि । वसपोलं यानाविज्याःगु 
योगदानयात लुमंका: सरकारी एवं विभिन्न संघ/संस्थापाखें नं उपाधि देछायेगु 
सम्मान यायेगु व पुरस्कार, अभिनन्दन पत्र देछायेगु ज्या नं जूगु जुल । 

विश्वया विविध संस्कृतिया ख्यलय्‌ नेपालमण्डलया बुद्धधर्म व वौद्ध 
संस्कृतियागु छगू अलग्ग हे म्हसिका दु । 

यनया थ्वहे धर्म व संस्कृतिया संरक्षण व सम्बर्द्धन यानावनेगु हेतु थनि 
१५ द॑ न्हय: लोटर रिसर्च सेन्टरया स्थापना जूवंगु खः । थुगु सेन्टर स्थापना 
काल॑निसें थनया गौरवमय धर्म व संस्कृतियात स्वदेशी तथा विदेशी जनमानसया 
दथुइ थ्यंकाः बनेगु हेतुं सेन्टर थुगु ज्यायात निरन्तरता बियाबयाच्वगु दु । 
सेन्टरपाखें बौद्ध संस्कृतिया विविध पक्षय्‌ अध्ययन अनुसन्धानया नाप गोष्ठी, 
सम्मेलन, अन्तरक्रिया, बौद्धग्रन्थ अनुवाद एवं प्रकाशन, अनुसन्धान 
विधि तालिम, निबन्ध प्रतियोगिता, धर्मदेशना आदि अनुसन्धानयात 
तिब: जूवनीगु कार्यक्रम व सूचना केन्द्रया लागी थनया बाहा: बहिया 


नाप थास थाय्‌ जुडगु पूजा, ब्रत, जात्रा, भजन आदिया डिजिटल फोटो 
ब अडियो भिडियो संकलन याना: व्यवस्थापन यायेगु ज्या जुयाच्वंगु 
दु । 

लोटस रिसर्च सेन्टरया थुज्वःगु हे ज्याय्‌ सुथांलाक न्ह्याकावनेत थुगु 
विषयया श्रोत व्यक्ति कथंयाम्ह पं. हेमराज शाक्यजुपाखें नं यक्व: ग्बहालि 


ज 

नेपालमण्डलया धर्म संस्कृतियात संरक्षण व सम्बर्द्धन यायेगुलिइ पं. 
हेमराज शाक्यजुया उद्देश्य व लोटस रिसर्च सेन्टरया उद्देश्य नं छगू हे WAT 
बने दु । थुज्वःम्ह व्यक्तियात Vea सल्लाहकारया रूपय्‌ बिज्याके दुगु नं 
aera लागी गौरवया खँ ख: सेन्टरया सल्लाहकार जुयाविज्याना: वसपोलं 
सेन्टरया ज्या खँय्‌ मा:गु मार्ग निर्देशन विया: योगदान यानाबिज्या:गुया गुण 
सदां स्मरणीय जू । थ्व हे गुणयात लुमंका बहुप्रतिभावान व्यक्तित्व दुम्ह पं. 
हेमराज शाक्यजुयात वसपोलया भिं-ज्या:जंक्व:या लसताय्‌ सेन्टरपाखें विशेष 
सम्मान याये योग्यम्ह व्यक्ति तायेका: वसपोलयात उपाधि देछाना सम्मान 
यायेगु ज्या जूवंगु खः । थ्व हे लसताय्‌ वसपोलया जीवनी नापं वसपोलं 
यानाविज्याःगु विविध रचनात्मक ज्यायात दुथ्याका: थुगु सफू छगू नं पिथनेगु 
ज्या जूवंगु जुल | थुगु सफू पं. हेमराज शाक्यजुयात बांलाक म्हसिइकेगु लागी 
उपयोगी सिद्ध जूवनी धेगु नं मनं तुना । 

अन्तय्‌, लोटस रिसर्च सेन्टरयात वसपोलपाखें निरन्तर सहयोग 
दयातुंच्वनी धया: मन॑ तुंसे बसपोलया सुस्वास्थ्य, दीर्घायु व उत्तरोत्तर प्रगतिया 
कामना याना । अस्तु । 


दिं : २०६० पौष ११ गते शुक्रवार । 
प्रा. डा. वञ्जराज शाक्य 


अध्यक्षा 
लोटस रिसर्च सेन्टर 


पिका: पाखे 


लोटस रिसर्च सेन्टरया सल्लाहकार बौद्ध विद्वान पं. हेमराज शाक्यजुया 
ज्या:जंक्वया लसताय्‌ वसपोल पण्डितजु नेवा: बौद्ध संख्कृतिया उन्नति व 
विकासया लागी यानाविज्या:गु उल्लेखनीय सेवा व योगदानयात कदर यासे 
सेन्टरपाखें ने. सं. ११२४ पोहेलाथ्व षष्ठी तद्नुसार २०६० पौष १४ गते कुन्हु 
बसपोलयात उपाधि देछाना: हनेगुया नापं वसपोलयागु जीवनी AG छगू नं 
पिथनेगु निर्णय जूगुकथं 'पं. हेमराज शाक्यजुया संक्षिप्त जीबनी' नांग युग 
ap पिथने दुगुलिं सेन्टरयात हर्ष व गौरव महशुस ज्‌गु जुल । 

विश्वप्रसिद्ध महाबुद्ध देगः दयेकूम्ह पं. अभयराज वन्देजुया शाक्यवंश 
HAT जन्म जुयाबिज्या:म्ह पं. हेमराज शाक्यजु नेपा: देया छम्ह प्रकाण्ड बौद्ध 
विद्वान खः । नेपालभाषा सेवी धर्मादित्य धर्माचार्यया शिष्यत्व ग्रहण याना: 
बसपोलयाहे छत्र- छायाँय्‌ च्वना: शिक्षा हासिल यानाबिज्या:म्ह पं. हेमराज 
शाक्यजुं बौद्ध संस्कृति, नेपालभाषाया सरक्षण सम्बरद्धन यायेगु Hay नीनिदं 
तक अनवरत प्रयास याना: श्री स्वयम्भू महाचैत्य सफू च्वयाविज्या:गु दु, गुगु 
सफू स्वयम्भूया सम्पूर्ण खँ दुथ्यानाच्चंगु संग्रहालय रूपी अमूल्य धुक्‌ AIM दु । 
थुकथं हे नेपा: देया संस्कृति, कला, लिपि आदि याना: विविध विषययात कया: 
आपालं अनुसन्धान मूलक AHA VAT: बसपोलं थःगु लगनशीलता, धैर्यता व 
fagarar परिचय बियाच्वंगु दु । वसपोलयागु अनुसन्धानात्मक कति मध्यय 
नेपाल संस्कुतिया मूलुखा AH छगू नेपाः देया संस्कृतियात कःघाना: वालाक 
विश्लेषण यानात:गु, दक्वसिबे न्हापां नेपालभाषाया क्षेत्रय्‌ पिहाँवःगु प्रवन्ध 
ग्रन्थ जूवंगु दु । वसपोलं नेपाललिपिया ख्यः तःफा यायेगु झूवलय्‌ नेपाल लिपि 
सम्बन्धी विभिन्न apa नं कीगु न्हयःने ब्वया: लिपिया ज्ञान वियाबिज्या'गु दु । 
wae बौद्ध विहार सम्बन्धी त:गुमखि apa नं च्वया: थनया विहारयागु परि 
चय नं न्ह्यब्वयाबिज्याःगु दु । 

थुकथं बौद्ध संस्कृति, नेपालभाषा, लिपि व कला क्षेत्रय्‌ अध्ययन 
अन्वेषणया क्रम न्ह्याकावंच्चनाबिज्या:म्ह, न्हयूनिगू aH च्वयाबिज्याये 
धुकम्ह बसपोल प॑. हेमराज शाक्यज्‌ स्वनामधन्यम्ह, सिद्धहस्त म्ह, 


धी थी विषयस बहमुखी प्रतिभा दुम्ह व्यक्ति खः । प॑. हेमराज 
शाम्यजु यानाबिज्याःगु योगदानया कारणं थौंकन्हे वसपोल बौद्ध 
सस्कति, लिपि, नेपालभाषाया क्षेत्रय्‌ थुलि दुग्यंम्ह व्यक्ति जुइधुक्‌गु 
दकि राष्ट्रिय जक मखु अन्तर्राष्ट्रिय क्षेत्रय्‌ नाप नेपाःया बौद्ध 
संस्कृति, लिपि ब भाषाया पर्यायवाची संज्ञा थें जुइघुकूगु दु । बौद्ध 
संस्कृति, लिपि सम्बन्धी अध्ययन याइपि स्वंदेशी तथा विदेशी 
विद्यार्थी ब अध्यापन याकीपिं पशिक्षकपिन्स समेत वसपोलयाके 
कयावयाच्वंगु बौद्धिक ग्वहालिपाखें वसपोल छम्ह बौद्ध संस्कृति 
विषयस दुग्यंक ज्ञान दुम्ह नेपाल बौद्ध संस्कृतिया इन्साइक्लोपेडिया 
थें quay दु । थ्व हे ल्याखं वसपोल छम्ह असाधारण व्यक्तिजक 
मख्‌, संस्थाकथ याम्ह हे जुइधकूगु दु, अनुसन्धानया विषय 
जुइधुकगु दु । वसपोलया aft हे बहुआयामिक प्रतिभायात मनन 
यासे वसपोलया ज्या:ज॑ंक्वया लसताय थुगु सेन्टरपाखे थ्व ap 
पिथनाग जल । 

थुगु apa पाण्डुलिपि तयार यानाविज्या:म्ह aera अधिकृत 
भाजु माणिक रत्न शाक्य ख: । अथे हे AHA सम्पादन यानाबिज्या:म्ह सेन्टर 
या सदस्य सचिव पं. हेराकाजी वज्राचार्य ख: । वसपोलपिंत थुगु कार्यया लागी 
सेन्टरपाखें सुभाय्‌ देछानागु जुल । थुगु सफू पिथनेगु ज्याय्‌ माःगु सल्लाह 
बिइगु ज्या सेन्टरया नाय: भाजु प्रा. डा. वजराज शाक्यपाखें जूवंगु जुल । 
थुकीया लागी वसपोलप्रति कृतज्ञता ज्ञापन यानागु जुल । अथे हे सफू पिथनेगु 
ज्याय्‌ ग्वहालि यानाबिज्याःपिं सेन्टरया कर्मचारीपिन्त नं सुभाय्‌ देछायाच्वना | 
थुगु सफूयात मूर्तरूप बिइगु ज्याय्‌ पं. हेमराज शाक्यजुया बारे मा:गु सामाग्री 
चूलाका: ग्वहालि यानाबिज्याःपिं वसपोलया Bray राजेन्द्र शाक्य व सुरेन्द्र 
शाक्य नापं म्हयाय्‌ मयूजु हेराशोभा शाक्ययात नं सुभाय्‌ देछायाच्चना । 
अन्तय्‌ AH मुद्रणया ज्याय्‌ सुभाष प्रिटिङ्ग प्रेसपाखें प्राप्त जूगु सहंयोगया नितिं 
नं धन्यवाद व्यक्त यानागु जुल । 

लोटस रिसर्च सेन्टर 


नकिभ्छयाः, महापाः, यल । 


प॑. हेमराज शाक्यजुया 
संक्षिप्त जीवनी 


जन्म - 

महामानव गौतम बुद्धया जन्मभूमि नेपा: देया छम्ह प्रकाण्ड बौद्ध विद्वान्‌, 
पुरातत्त्वविद, संस्कृतिविद्‌, लिपि विशेषज्ञ प. हेमराज शाक्यजुया जन्म 
ने. सं. १०४६ जेष्ठशुक्ल चौथि सोमवार खुन्ह शिवदेव संस्कारित ऑकलीश्री 
रुद्रवर्ण महाविहारया छगू कचाबहा: जयश्री महाविहार, थैनात्वा:, यलय्‌ जूग्‌ 
खः । नेपा:या नापं विश्‍वय्‌ थ्यंक नांजा:गु महाबुद्ध देग:या संस्थापक बौद्धाचार्य पं. 
अभयराज शाक्यवंशाया कलय जन्म जुयाबिज्या:म्ह वसपोलया बौया नां पुण्यराज 
व मांया नां अष्टमाया शाक्य ख: | 


वंशवृक्ष : 

पं. हेमराज शाक्यजुया वंशवृक्षयाग्‌ अध्ययन यानास्वयेवलय्‌ विश्व 
प्रसिद्धगु यलया महाबुद्ध देग: दयेकूम्ह ने. सं. ६८५ याम्ह प. अभयराज वन्देजु 
तक्क ध्वदूव: । शिल्पविद्या व शास्त्रविद्या निता सःम्ह पं. अभयराज वन्देजुया 
कलय्‌ लिपा वया: निकचाया परम्परा सिर्जना जूगु खनेदु । छगू कूल परम्परां 
शिल्पकला विद्यायात क्वातुक ज्वनसा AY कुल परम्परां बोद्ध शास्त्र अध्ययन 
अन्वेषणयागु परम्परा क्वातुक ज्चन | 

महाबुद्ध देग:या संस्थापक प॑. अभयराज वन्देजुया कुलवंशय्‌ पं. 
जयमुनिजु, पं. अमृतानन्दजु, पं. सुन्दरानन्दजु, पं गुणानन्दजु येंजाःपि 
विद्वत्‌व्यक्तिपिंगु नं उदय जूगु खनेदु । थ्वहे कुल परम्पराय्‌ पं. हेमराज 
शाक्यजुया जन्म जूगु खः । कल परम्पराया ae लिपि विशेषज्ञ प. हेमराज 
शाक्यजु पं. अभयराज शाक्यवंशया नीगू पुस्तायाम्ह प्रतिनिधि खः । 


पं. हेमराज शाक्यजुया वंशवृक्ष 
बौद्धाचार्य पं. अभयराज 
त 000 0000 44 sachs a बल यल महानुद्ध देग:या A , ने. सं. ६८५) 


अभय ज्योति द्वयजु मयरजु व्यघरजु ATT हेरजु बुद्धजु 

जिनेन्द्रानन्द पुण्यराज+अष्टमाया 


यज्ञानन्द 
हेमराज+चन्द्रलक्ष्मी 


राजेन्द्र+रमिला लक्ष्मीशोभा सुरेन्द्र! सोनी चन्द्रशोमा हेराशोभा 


सृष्टि समर्थ श्रीजा सुजाना यूनिका 


बाल्यकाल : 

पं हेमराज शाक्यजु, वसपोलया पिताया छम्हयां छम्हजक सन्तान 
खः । तःद॑ लिपातिनि यक्वः आशा यानाः दुम्ह कायमचा safest वसपोलया मां 
बौ नं वसपोलयात आशाकाजी धका: नां छगु ख: | गुगु नां थौं तक्क नं 
जनमानसय्‌ प्रचार जूनि | छगू परिवारया छम्हजक पुत्ररत्न जुया: जन्म 
जुयाबिज्याःम्ह वसपोल पं. हेमराज शाक्यजु जन्म जुया: निदं व गुला दुबले 
वसपोलया पिता दिवंगत जुल । Bary भाला क्वविया: लालनपालन याइम्ह, 
Sa हे हामा जुयाच्चंम्ह व्यक्तिया निधन जुइबलय्‌ नाना प्रकारया समस्या 
वड्गु स्वाभाविक खः । थुज्वःग समस्या नापं नं संघर्ष यायां Gay इलय्‌ 
वसपोलया मामं थी थी ean दुःख सिया: नं थः कायप्रति मातृवात्सल्य 
कायम हे याना: वसपोलयात व्वलंकाबिज्यात | 

बसपोलया बाल्यकालयात अध्ययन यानास्वयेबलय्‌ न्हापां वसपोल 
वंशानुगत शिल्पकला अन्तर्गत ला:म्ह छम्ह शिल्पकार नं खः । निइनिद॑या उमेर 
तक्क उदीयमान कलाकारया शीपकथं न्हापा ae कियातःगु वस्तु थौंतक्क नं 
वसपोलया BY दसुया BI दनि । HS बांला:म्ह कलाकार जूसां नं वसपोलया 
मन धा:सा न्ह्याबलें बुद्धधर्म व संस्कृति संरक्षणप्रति क्वसा:गु जुयाच्चन | 
मचांनिसें गुरु धर्मादित्यजुया संगत, sted धर्मादित्यजुं नेपालभाषा व बुद्धधमं 
सम्बन्धी ap पिथनाः बुद्धधर्म व नेपालभाषाया ख्यलय्‌ जागरण हयाबिज्याःगु 
विद्वतापूर्णगु प्रभावं पं. हेमराज शाक्यजु नं थुगु क्षेत्रय्‌ प्रभावित जूवंगु जुल । 
थुलिजक मखु, गुरु धर्मादित्यजुं नं पं. हेमराज शाक्यजुयाके सुलाच्चंगु विद्वत्‌ 
प्रतिभायात महशुस are माःगु निर्देश यानाबिज्यात । प. हेमराजजु न 
शिल्पकलायात त्वःता: थुगु क्षेत्रय्‌ प्रवेश जुयाबिज्यात । थुकथ विद्वत्‌ क्षेत्रय्‌ 
पला: तयाः थौसिकं ४०० द॑ न्हयः महाबुद्ध देगः नीस्वनाबिज्याःम्ह प. अभयराज 
वन्देजुया दुनेच्वंगु गौरवमय्‌ पण्डित परम्परायात स्वाकायंकेगुया नाप कुलया 
नां तया: प्रतिष्ठा कायम याना: राष्ट्र व समाजया नितिं थःगु अमूल्यगु 
सृजनात्मक कृतित न्हयब्वयाः पं. हेमराज शाक्यजुं अमूल्यगु योगदान 
बियाबिज्यात | 


शिक्षा अध्ययन - 

प. हेमराज शाक्यजु बाल्यकालय्‌ प्रारम्भिक शिक्षा थःगु हे त्वालय्‌ 
च्वम्ह पं. तोडरानन्दजुपाखें हासिल यानाबिज्यात । वसपोलं अध्ययनया 
भूवलय्‌ भिदं दुबले नेपालभाषाया तांजा:म्ह भाषासेवी धर्मादित्य धर्माचार्यजुया 
थाय्‌ बिज्याना: भाषा, व्याकरण, काव्य, कौमुदी नापं छुं भःचा अंग्रेजी नं 
अध्ययन यानाबिज्यात । वसपोलया निति विद्यालय घैगु फुक्क फाक्क गुरु 
धर्म्मादित्य धर्माचार्यजु ख: । वसपोलपाखें हे नेपा:या अमूल्यगु मौलिक लिपि नं 
बालाक सयेका बिज्यात | 

थथेहे वसपोलं अध्ययनया भूवलयू नांजा:म्ह दिवंगत पं. आशाकाजी 
वञ्चाचार्यजुया थाय्‌ संस्कृत व्याकरण व लघु सिद्धान्त कौमुदी अध्ययन 
यानाबिज्यात । HAS उगु SAT नां जा:म्ह पं. रत्नबहादुर वज्राचार्यजुया थाय्‌ 
बिज्याना: बुद्धधर्मया मूलदर्शन संग्रहित जुयाच्वंगु अभिधर्म कोष अध्ययन 
यानाबिज्यात । थथेहे बाल्यकालय्‌ अध्ययन यायेगु HAA व्रतराज शाक्यजु 
(वलां आजु) WS नं चाणक्य शास्त्र व संस्कृत व्याकरण अध्ययन यानाबिज्या:गु 
जुल । 

वसपोल सरकारी सेवायू प्रवेश जुइधुंकाः वि. सं. २०१६ सालय्‌ 
भारतीय सुदूर दक्षिण उटाकमण्डस्थित गभर्मेण्ट एपिग्राफी अफिस प्राच्यविद्या 
केन्द्रस एपिग्राफी सम्बन्धी नं तालिम कयाबिज्यात | 


पारिवारिक जीवन : 

पं. हेमराज शाक्यजुया शुभ-विवाह स्वीर्द (३०) दुबले चन्द्रलक्ष्मी 
शाक्यजु (इखाछें, यल) नापं जुल । वसपोलपिनि निम्ह कायूपिं राजेन्द्र शाक्य 
व सुरेन्द्र शाक्य अले स्वम्ह म्हयायूपिं लक्ष्मीशोभा, चन्द्रशोभा व हिराशोभा शाक्य 
दुगु जुल । तःधिकःम्ह aren शुभ-विवाह रमिला शाक्य नापं जूगु खःसा 
चिइधिकःम्ह कायूया शुभ-विवाह शोनी शाक्य नापं जूगु खः । तःधिकःम्ह 
काययाम्ह सृष्टि, समर्थ व श्रीजा याना: स्वम्ह छयपिं, चिइधिक:म्ह काययाम्ह 
सुजाना ब यूनिका याना: निम्ह छयूपिं दु । अथेहे तःधिकःम्ह म्हयाय्‌ लक्ष्मीशोभायाम्ह 


प्रमोद, लसता व लुमन्ति याना: स्वम्ह छयपिं व दातिम्ह म्हयाय चन्द्रशोमायाम्ह 
ऋद्धिना, रोहना व चाहना याना: स्वम्ह छर्यापं दु । थुकथं पं. हेमराज शाक्यजुया 
दक्वं याना: भझिछम्ह छर्यापं दुग जुल । 


प्रेरणा, रुचि व स्वभाव : 

पं. हेमराज शाक्यजुयात वुद्धधर्म व बौद्ध सम्कृतिड अध्ययन अनुसन्धान 
यायेगु प्रेरणा विया: दक्वसिबे न्हापां लिपिया अध्ययन अनुसन्धान यायेत faa: 
ब्यूम्ह नं धर्मादित्य धर्माचार्यजु हे ख: । वसपोलयागु हे निर्देशन अनुसार लिपि 
संग्रह याना: दकले न्हापां नेपाल लिपि संग्रह नांगु सफू च्वयाविज्या:गु ख: । 

पं. हेमराज शाक्यजु शान्त स्वभावम्ह, गुबलें त:च धेगु छु मदुम्ह, हान 
अलसि नं भ्या भचा हे मचाइम्ह, थःम्हं यानागु ज्या पूवंका हे त्व:ते धाइम्ह 
महत्त्वाकांक्षीम्ह व्यक्ति ख: । अथेहे वसपोल चित्त शुद्धम्ह, मैत्री भावना युक्तम्ह 
न्ह्याबलें थ:म्हं छु नं छु यानाक्यने धैगु भाव दुम्ह दृढ स्वभावम्ह व्यक्त खः । 
पहिरणया दृष्टि न्हयाबले तपा:लं, कोट फिना: तपुलि पुयाजुइम्ह वसपोल सदा 
न्हिउख्वा: ate, गम्भीरम्ह व्यक्ति खः | 


पण्डित उपाधि : 

महाबुद्ध देग:या संस्थापक पं. अभयराज वन्देजुं बौद्धाचार्य पण्डित 
उपाधि कायेधुंका: उगु कवःयापिं व्यक्तिपिन्त जन्मजात पण्डित धायेगु व यःपिनिगु 
जातलय्‌ नांया न्हयःने पण्डित तयेगु यानाह:गु खनेदु । उकि वसपोलपिगु वंशय्‌ 
दक्वसिनं थःपिन्त म्हसिकाकथं नांया न्हयःने पण्डित च्वयेगु अद्यापि विद्यमान तिनि 
उकिं पं. हेमराज शाक्यजुयात नं थ्व उपाधि वंश परम्परा अनुसार TY जुल । तर 
बसपोल वंश परम्परां जक वगु उपाधिं पण्डित जुयाबिज्याःम्ह मखु । पं. हेमराज 
शाक्यजु श्री ५ या सरकारया निजामती सेवायू प्रवेश जुइधुंकाः वीर पुस्तकालयया 
(Hee राष्ट्रिय अभिलेखालय) भोटे फाँट अन्तर्गत बौद्ध पाठशालाय्‌ पण्डित 
पदय्‌ च्वना: ज्या यानाबिज्याःगु खः । थ्व ल्याखं वसपोलयात श्री ५ या सरकार 
पाखें नं पण्डित उपाधि प्राप्त जूगु जुल । 


सरकारी सेबा : 

प. हेमराज शाक्यजु वि. सं २००६ पाखे वीर पुस्तकालयस पण्डित 
पदय्‌ च्वना: सरकारी सेवा प्रारम्भ यानाबिज्यात । सरकारी सेवाय ज्या यायेगु 
भ्वलय्‌ बि.सं. २०१३ सालं पुरातत्त्व विभागया लिपि विशेषज्ञ पदय्‌ थ्यंक 
बढुवा जुया: ज्या यानाबिज्यात । 

पं. हेमराज शाक्यजुं ३२ द॑ तक निरन्तर सरकारी सेवा यानाबिज्याये धुंका: 
वि. सं. २०४० सालं सरकारी सेवां स्वेच्छिक अवकाश कयाबिज्यात । थनं 
लिपा नेपाल जर्मन रिसर्च सेन्टरय्‌ सफ्‌ अनुवाद तथा व्याख्या यायेगुलिइ 
निर्देशक जुया: १२ द॑ तक्क ज्या यानाबिज्यात । 


लिपि प्रचारकया रूपय्‌ प. हेमराज शाक्यजु : 

पं. हेमराज शाक्यजुं नेपा:या मौलिक लिपि प्रचार प्रसारया क्षेत्रय्‌ 
तःधंगु योगदान बियाबिज्या:गु दु । नेपा:या प्राचीन लिपि सकल नेपाःमिपिन्सं 
सयेके, सियेके फयेमा: धेगु उद्देश्य अनुरूप थी थी लिपि संकलन याना: 
प्रदर्शन यानाबिज्यात । थथे प्रदर्शन यायेगु spay यें, यल, किपु नापं 
स्वनिगलं पिने थ्यंक नं नेपाःया प्राचीन लिपि प्रदर्शन यानाबिज्यात । थुकथं 
प्रदर्शन यायेगु कूवलय्‌ गनं प्रदर्शनी ब्वति कयाः, गर्न संयुक्त रूपं, गनं थः 
स्वयं हे आयोजना याना: प्रदर्शन यानाबिज्यात । थथे थाय्‌ थासय्‌ वना: लिपि 
प्रचार wae वसपोल Bea Beas खनेद्‌ । वसपोलं लिपि प्रदर्शन 
यानाबिज्याःगु ई व थाय्‌ थुकथं दु - 


१. वि. सं. २००८ सालं ललितपुर रक्षा मण्डलपाखें ललितपुर आदर्श कला 
प्रदर्शनीया आयोजना या:गु ख: । थुगु प्रदर्शनीस विभिन्न कलायागु नापनापं 
लिपि कलायात न॑ विशेष स्थान ब्यूगुलिइ बसपोल लिपिविद्‌ पं. हेमराज 
शाक्यजु नं लुँमसिं रंजनाक्षर च्वया: हस्तलिपिकला प्रदर्शन यानाबिज्याःगु जुल । 

जुजु त्रिभुवन वीर विक्रम शाहदेवपाखे समुद्घाटन जूगु उगु प्रदर्शनीइ 
वसपोलं क्यनाबिज्याःगु प्रदर्शनयात कदर यासें जुजुया ल्हा:ति हे प्रथम श्रेणी 
प्रमाणपत्र ल:ल्हाःगु जुल । 


२. वि. सं. २०११ साल पौष ४ गने परोपकारया ग्वसालय्‌ त्रिप्रेश्‍वर, यें 
स्थित घरेलु उद्योग विभागया ख्यलय जूगु नेपाल राष्ट्रिय प्रदर्शनीइ पं. हेमराज 
शाक्यजु नेपाल लिपिया प्रदर्शन यानाविज्यात । 

३. वि. सं. २०१३ सालं भाषारत्न फनेबहादुर सिंहजुं अन्तरराष्ट्रिय लिपि 
प्रदर्शनी नांगु छगू प्रदर्शनी यानादिल । थुगु प्रदर्शनीड़ पं. हेमराज शाक्यजु 
नेपाल लिपि प्रदर्शन यानाविज्यात । 

४. वि. सं. २०१४ सालं पुरातत्त्व विभागया सयुक्त ग्वसालय नेपालया पूर्वी 
तराइ, सप्तरी जूगु प्रदर्शनीइ पं. हेमराज शाक्यजु यी थी लिपि प्रदर्शन 
यानाबिज्यात । 

५. वि. सं. २०२० सालं त्रिभुवन विद्यालयया ग्वसालय जूगु प्रदर्शनीइ पं. हेमराज 
शाक्यजुं नेपाल लिपि प्रदर्शन यानाबिज्यात । 

६. वि. सं. २०२५ साल मार्ग महिनाय्‌ बाडे आदर्श गाउँ पञ्चायत, यलय्‌ जूग 
प्रदर्शनीइ पं. हेमराज शाक्यजुं महायानी देवी देवता, निइच्यागू प्रकारया 
लिपि ब थःगु निजी संकलनय्‌ दुगु २५० प्रकारया मुद्रा प्रदर्शन यानाविज्यात | 
थुकी लिच्छविकालीन राजा मानदेवनिसें कया: यौंकन्हेया जुजुपिनिगु तक्कया 
ऐतिहासिक मुद्रा व मेमेगु देशया १५० प्रकारया मुद्रा नं प्रदर्शन जग जुल । 

७. वि. सं. २०२५ सालं किपुलिइ बाघ भैरव स्थानय्‌ नं थः याकःचां हे छगू व्वज्या 
यानाबिज्यात । थुगु व्वज्याय्‌ प्राचीन लिपि, मुद्रा, ताडपत्र, पुलांगु तमसुक आदि 
व्वयाबिज्याःगु जुल । 


नेपालभाषा व लिपि सरक्षकया रूपय्‌ प. हेमराज शाक्यजु : 

नेपा:या थःगु हे मौलिक पहिचान दुगु नेपाल लिपिया प्रचारक नापं 
संरक्षकया रूपय्‌ लिपि विशेषज्ञ पं. हेमराज शाक्यजु भीगु न्ह्यःने खनेदयेक 
बिज्यानाच्चंगु दु । बसपोल नेपाल लिपिया संरक्षण सम्बर्द्धन यायेगु भवलय्‌ 
यक्व: अध्ययन अनुसन्धान याना: मात्तुमालाः थी थी लिपि लुइका: व्यवस्थित 
ढंगं सफू दयेकेगु, प्रदर्शनी यायेगु, आख: स्यनेगु आदि यानाबिज्या:गु दु । सफू 
दयेका: लिपि संरक्षण यायेगु spacey दक्बसिबे न्हापां नेपाल लिपि संग्रह 
(ने. सं. १०७३) ap पिथनाबिज्यात | 


७ 


बसपोल नेपालय्‌ दुगु प्राचीनका लनिसे थौतक्कया सम्पूर्ण लिपियात 
कःघाइगु कथ लिपि बिकास तालिका ary चित्रमय पौभा: नं दयेका बिज्याःग्‌ 
दु. गुगु ने. स. १०८३ सालय्‌ श्री ५ या सरकार पुरातत्त्व विभागपाखें पिदंगु खः | 

बसपोलं नेपाल लिपिया ख्यः तःफां यायेगु फूवलय्‌ नेवारी बर्ण परिचय, 
नेपाल लिपि प्रकाश, हेमराजया हस्तलिपिकला आदि ap नं पिकया 
बिज्यायेधुंक्‌गु दु । नेपाल लिपि प्रकाश ary सफुतिइ वसपोलं थी थी uray 
दुगु ताम्रपत्र, शिलापत्रया आधारय्‌ विक्रम सम्बत्‌ सिक  न्ह्य:यागु २२६ निसें 
२३२ द॑ पुलांगु ब्राह्मी लिपि समेत दुथ्याकेगुया नापं पूर्वलिच्छवि, उत्तरलिच्छवि, 
भुजिमोल, Bate, हिंमोल, पाचुमोल, गोलमोल, लितुमोल, किराँत, तिब्बती, 
शारदा, वंगला, उत्कला, मैथली, गुजराती, तमील, प्राचीन व देवनागरी आदि 
याना: जम्मा २९ गू प्रकारया लिपित संकलन याना: समावेश यानात:ग्‌ दु । 
aay थी थी लिपि मुंकाः सफ्‌ पिकयाविज्या:गुपाखें वसपोलं लिपि संरक्षण 
प्रति यानाबिज्या:-गु योगदानयात उला RATAN दु । 


हेमराज हःपा व हेमराज सिरपा स्थापना : 

नेपालभाषा व लिपि संरक्षणया नितिं पं. हेमराज शाक्यजुया उद्देश्य 
Oe सफ्‌ च्वयेगुजक मखु, बुद्धधर्म, नेपालभाषा, व साहित्यया क्षेत्रय्‌ अमूल्य 
योगदान वियाच्वंपिन्त ह:पा विद्गु नं मू लक्ष्य खः । उकि बसपोलं ने. सं. 
११११ सालय्‌ निगू सिरपा स्थापना यानाविज्यात । थ्व सिरपा थुकथं खः - 


सिरपाया नां सिरपाया दां 
१. हेमराज सिरपा - ६,०००- 
२. हेमराज हःपा = ५,०००- 


थ्व सिरपा संचालनया भाला लोक साहित्य परिषद, यलयात लःल्हाना 
विज्याःगु दु । थुगु सिरपाया नितिं अक्षयकोषया नं व्यवस्था जुइकंधूगु दु । 
अक्षयकोषया नितिं वसपोलं छगू सिरपायात न्ययृद् दांया ल्याखं निगूयात छग्‌ 
लाख दाँ नं तयाबिज्या:गु दु । वसपोलं यानाबिज्याःगु थुगु ज्यापाखें वसपोलयाके 
बुद्धधर्म, नेपालभाषा, लिपि, संस्कृतिया संरक्षणया क्षेत्रय्‌ गुलि नुग: चक धैगु सिइदु । 


लिपि प्रशिभकया रूपय्‌ प: हेमराज शाक्यजु : 

नेपा: देया लिपियात म्वाकातयगु नापं प्रचार प्रसार यानावनेग्‌ कवलय 
पं. हेमराज शाक्यजु लिपि प्रशिक्षक जुया: नं ज्या यानाविज्या:गु दु। वसपोलं 
थःगु जीवनय्‌ लिपि स्यनेगु कवलय्‌ दक्‍वसिवे art विसं २०२५ सालं 
पद्मकन्या क्याम्पसय्‌ खुला तक्क प्राचीन नेपाल लिपिया प्रशिक्षण वियाविज्या:ग॒ 
खः । थथेहे ने. सं. १०९३ सालय भीमांभाय प्रकाशनया इनापय नागबहा: 
यलय्‌ लिपि प्रशिक्षण बियाविज्यात । थ्व बाहेक नं वसपोल ने. सं. १०९८ 
सालय्‌ साहित्यया मूलुखाया ग्वसालय्‌ जूग लिपि प्रशिक्षण ज्याफवःस नं 
लिपि प्रशिक्षक जुयाबिज्यात । 

पुलांगु वाङ्गमय व्वनेत नेपाल लिपिया ज्ञान मदयेक मगा:गुयात 
बा:चायेकाः थाय्‌ थासय्‌ नेपाल लिपि स्यनाबिज्याःगुया प्रतिफल स्वरूप हे 
नेपाल लिपि गुथि, यें, लिपि थपु गुथि, यलया जन्म जूगु ख: । वसपोल वीर 
पुस्तकालय्स ज्या यानाच्वंबलय्‌ अन वइपि विद्वानपि कवि शिरोमणि लेखनाथ 
पौड्याल, नाटककार बालकृष्ण समपिंन्त समेत नेपाल लिपि स्यनाबिज्याःगु दु । 


अनुसन्धानकर्ताया SIL प॑. हेमराज शाक्यजु : 

पं. हेमराज शाक्यजु नेवाः समाजया छम्ह स्यल्लाम्ह अनुसन्धानकतां 
नं ख: । बौद्ध क्षेत्रम्‌ विशेष यानाः अनुसन्धान याइपिं हे मदुनिगु इलय्‌ प हेमराज 
शाक्यजुं बौद्ध संस्कृतिया विविध पक्षयात कया: अनुसन्धान यायेगु ज्या 
न्ह्याकाबिज्यात, गुकि याना: अनुसन्धानया ख्य: त:ब्या जूवंगु दु । वसपोलयागु 
तःधंगु कुतलं नेपा:या बौद्ध संस्कृति, कला आदि ध्वाथुइकेत वसपोलया अनुसन्धानं 
पिहाँव:गु कति ताःचा जुयाब्यूगु दु । 

पं. हेमराज शाक्यजुं दक्वसिबे न्हापां अनुसन्धान याना: पिथनाविज्याःगु 
सफू नेपाल लिपि संग्रह aa बौद्ध संस्कृति ख्यलय्‌ दक्वसिबे न्हापा थी थी 
विहारय्‌ बना: eff विहारया बालाक अध्ययन याना: पिथनाबिज्या:गु 
अनुसन्धानात्मक सफ्‌ बौद्ध बिहार ब ग्रन्थ सूची खः। थुगु सफुतिइ वसपोलं 
नेपा: देया थी थी विहारया नां धल: उल्लेख यानाबिज्याःगु दु । गुगु AH नेपा:या बहा: 
aera नां सिइकेत उपयोगी सिद्ध जूवंगु दु । 

बौद्ध सस्कति व कलाया अनुसन्धानया क्षेत्रय्‌ वसपोलं च्वयाबिज्या:गु 
दक्बसिबे तःधगु अनुसन्धानात्मक सफ्‌ श्री स्वयम्भू महाचैत्य खः । निइनिद॑ 
तक अनवरत अध्ययन अन्वेषण यानाः तयार यानाबिज्या:गु थुगु सफुतिइ 
विश्व सास्कृतिक सम्पदाया धलखय्‌ दुध्या:गु स्वयम्भू महाचैत्यया ऐतिहासिक, 
भौगोलिक, धार्मिक, सांस्कृतिक, पुरातात्त्विक, अभिलेख आदि सम्पूर्ण पक्षयात 
कःधानाः विस्तृत व्याख्या यानात:गु दु । थ्व छगू स्वयम्भू महाचैत्यया सम्पूर्ण 
ख चित्रण यानात:गु संग्रहालय रूपी सफू ख: । स्वयम्भू महाचैत्यया विषययात 
कया: थुलि विस्तृत जुइक वसपोलं यानाबिज्याःगु अनुसन्धानं बौद्ध जगत तथा 
नेपालभाषाया HAL तःधंगु देन जूबंगु दु । 

बौद्ध संस्कृतिया ख्यलय्‌ वसपोलया AY तःधंगु अनुसन्धानात्मक 
कति नेपाल संस्कृतिया मूलुखा खः । थुकिइ नेपाल बौद्ध संस्कृति नाप 
सम्बन्धित भिंखुगू प्रकारया विषयवस्तुयात कःघाना: दुग्यंक अन्वेषण याना: 
तथ्य प्रमाण सहित न्हयब्चयातःगु दु । थ्व AH नेपा: देया संस्कृतियात क:घाना: 
TAS विश्लेषण यानात:गु नेपालभाषाया ख्यलय्‌ दक्वसिवे न्हापां पिहाँवःगु प्रबन्ध 
ग्रन्थ खः । वसपोलं च्वयाबिज्याःगु थुगु ग्रन्थया मुल्यांकन ara श्री ५ को 
सरकारया लोक सेबा आयोग अनुसन्धान एवं गोष्ठी शाखापाखें थुगु सफूयात 
'क' श्रेणी लागु घोषणा याःगु खः | 

पं. हेमराज शाक्यजुया अनुसन्धान क्षेत्र मध्यय्‌ छगू बौद्ध विहारया 
इतिहास नं खः । वसपोलं बौद्ध इतिहासयात प्वत्तुप्वला: झीगु न्हयःने न्हयन्वयेगु 
भवलय्‌ बौद्धनाथ स्तूप इतिहास, मयूरकर्ण महाविहार इतिहास, रुद्रवर्ण 
महाविहार, अक्षवेशवर महाविहार, कामुकनाम महाविहार आदि सफ 
च्वयाविज्याःगु दु । बौद्ध विहारयागु इतिहासया मालेज्यायात चकंकाबिइगु नापं 
उकीया विशेषतायात कुला: न्हयन्वयेगु ज्याय्‌ वसपोलयागु अग्रिम स्थान दु । 

पं. हेमराज शाक्यजु नेपा:या ल्वहंपौ, सिज:पौ, ताडपत्र, तमसुकपत्र 
आदि दुग्यंक ब्वना: लिच्छवि अभिलेख प्रकाश, मेडिभल नेपाल कोलोफोन्स्‌ 
एण्ड इन्स्क्रिप्सन्स्‌, श्री हिरण्यवर्ण महाविहारयास्थित पिण्डपात्र-अभिलेख 
आदि ap भीगु न्हयःने न्ह्यब्वयाबिज्याःगु दु । थुपिं apa बुद्धधर्म व बौद्ध 

सस्कृति अध्ययन याइपिन्त qa श्रोत जूवंग दु । थथहे वसपोल धार्मिक, 
सांस्कृतिक, रीतिथिति व परम्पगयागु ख मानुमाला:, कत्तकला: सकसिया 
न्ह्यःने न्हयब्वयेगु कूवलय्‌ सम्यक्‌ महादान गुथि, श्री करुणामय बुंगमलोकेशबरया 
सांस्कृतिक पृष्ठभूमि, नेपा:या बौद्ध सास्कृतिक सम्पदा, श्री वसुन्धरादेबीया 
सांस्कृतिक पृष्ठभूमि आदि सफू च्वर्याबज्याःगु दु । र्याप सफुतिं नेपाःया 
सम्पूर्ण aa बौद्ध संस्कृतियात कःघानाच्चंगु दु । 

पं. हेमराज शाक्यजुं थःगु सम्पूर्ण जीवन हे बौद्ध संम्कति लिपि, 
कला, अनुसन्धानया क्षेत्रय्‌ छूयलाविज्याःगु दु । वसपोल छम्ह विशिष्ट 
अनुसन्धानकर्ता खः धैगु खँ वसपोलं थःगु जीवनय्‌ पिकयाविज्याःगु न्हयनिग्‌ 
सफुतिं क्यनाच्चंगु दु । अझ नं वसपोल न्हयून्हयर्द॑या वैशय्‌ तकं पिकयाविज्याःग्‌ 
चय्प्यता क्‍या: घाःसा नांगु सफृतिं वसपोलयाके अनुसन्धानप्रति दुगु लगनशीलतायात 
उजागर यानाच्वगु दु । 


बौद्ध संस्कृतिविद्या रूपय्‌ पं हेमराज शाक्यजु : 

पं. हेमराज शाक्यजु नेपा:या बौद्धधम, सस्कृति, लिपिया विशेष ज्ञान 
दुम्ह, राष्ट्रिय जक मखु, अन्तराष्ट्रिय क्षेत्रय्‌ समेत वौद्ध संस्कृति व लिपिया 
पर्यायवाची संज्ञा थें जुइधुंकूम्ह व्यक्ति खः । वौद्ध संस्कृतिया विषययात कया: 
न्ह्याग्गुं न्यंसां तिथिमिति समेत मपाक्क लिस: बिइफुम्ह बसपोल नेपाल बौद्ध 
धर्म व संस्कृतिया इन्साइक्लोपेडिया थें जुइघुंकूम्ह व्यक्ति खः । संस्कृति, 
इतिहास, पुरातत्त्व विषय कया: उच्च शिक्षा ब्वनीपि विद्यार्थीपि व अनुसन्धान 
याइपिं बिद्वानपिन्सं समेत वसपोलयाके कयावयाच्वंगु बौद्धिक ग्वहालिं बसपोलया 
विद्वत्ता प्रष्ट जुयाच्वंगु दु । 

पं. हेमराज शाक्यजुं भारत, जापान देया नाप यूरोप इत्यादि देशया 
प्रख्यात अन्वेषक विद्वानपि नेपालया बौद्धधर्म, संस्कृति, कला, भाषा, वाडमयया 
अनुसन्धान ज्या यायेत बइबलय्‌ इमिगु अनुसन्धान ज्याय्‌ पुरातात्विक अभिलेख 
पाठ aay, अर्थ Waray, बौद्ध विहारया स्थलगत निरीक्षण याका: तथ्य खे 
कनेगु याइम्ह पथप्रदर्शक एवं अनुसन्धान सहायक जुया: ज्या यानाबिज्याःगु दु । 

वसपोलयाके ग्बहालि का.पि नांजा:पि अन्तरराष्ट्रिय अन्वेषक विद्वानपि 
मध्यय्‌ राहुल सांकृत्यायन (नि सं. २००८), प्रो.दूची (वि.सं.२००९रिखे), पेटेक 
(वि.स. २०१३ रिखे), स्नेलग्रोब ( वि.सं. २०१३ रिखे ये, यल व ख्वपया बहा:बही 
तथा नेपालगञ्ज, जुम्ला, मुस्ताङ्ग, तक अनुसन्धान भ्रमण), सीगफ्रेड लीन 
हार्ड (वि.सं.२०२० fra), हिदेनोबु ताकाओका (वि.सं. २०३१), नाकामुरा 
(वि. सं. २०३१ Fra, बि कोन्द्रोस (वि.सं. २०३१) आदि उल्लेखनीय जू । 

पं हेमराज शाक्यजुया जीवनीयात कया: हेमराज भिंतुना-देछा नांगु 
अभिनन्दन-ग्रन्थ समेत पिहांवयेधंकूगु दु । साहित्यकार सत्यमोहन जोशीजुया 
सम्पादनय्‌, बोधिपरिषद्‌, यलं पिथंगु थुगु सफतिइ स्वदेशी तथा विदेशी विद्वानपिन्सं 
पं हेमराज शाक्यजुया विदत्‌ प्रतिभायात कया: विश्लेषण यानात:गु दु । 


धर्मदेशक/प्रवचकया BIZ प. हेमराज MATT : 

पं. हेमराज शाक्यजु छम्ह च्वमिजक मखु, छम्ह धर्मदेशक नापं 
प्रवचक नं खः । वसपोलं थःगु जीवनय्‌ स्वदेशय्‌ जक मखु विदेशय्‌ ws 
बुद्धधर्म, नेपाल संस्कृति व लिपि विषययात कया: धमदेशना व प्रवचन 
त्रियाबिज्याःगु दु । 

बसपोल जापानय्‌ बिज्याःबलय्‌ जापानया राजधानी टोक्योस Nepalese 
Scholar a dipt people of Eastern Institute या ग्वसालय्‌ जूगु ज्याभूवस 
दक्वसिबय्‌ न्हापां शाक्यमुनि व सप्तबुद्ध विषयस धर्मदेशना बियाबिज्यात | 
धर्मदेशनाया AAA Shishin-kai Association of Japan या ग्बसालय्‌ STRAT 
हे जूगु मेगु ज्याकूवस सद्धर्मपुण्डरिक सूत्र विषयस न्वंवानाबिज्यात । अथेहे 
Nepal Japan Society या ग्वसालय्‌ जूगु ज्याफवस स्वयम्भू महाचैत्य विषयस 
धर्मदेशना नियाबिज्यात । 

पं. हेमराज शाक्यजुं लोटस रिसर्च सेन्टरपाखें वि.सं. २०५१ भाद्र 
महिनाय्‌ अक्षयेश्वर महाविहारय्‌ व वि.सं. २०५४ श्रावण महिनाय्‌ रत्नाकर 
महाबिहारय्‌ जूगु गुँलाया धर्मदेशनाय्‌ क्रमशः गुंलाधर्मया महत्त्व व उकिया 
क्रियाकलाप व बुद्धधर्मय्‌ पलेस्वांया महत्त्व विषयस धर्मदेशना बियाबिज्यात । 

थ्व बाहक न प. हेमराज शाक्यजु भारत भ्रमणया इलय्‌ अन नथी थी 
थासय्‌ नेपा:या संस्कृति, लिपि आदि विषययात कया: प्रवचन वियाबिज्याःग जल । 


संघ/सस्थाय्‌ संलग्न : 

संघ/संस्थाय्‌ सलग्न जुइगु Hay प. हमराज शाक्यजु नेपा:देया 
थी थी नां जा:गु संघ /संस्थाय्‌ गनं सल्लाहकारया रूपय्‌, गन मानार्थ सदस्यया 
रूपय्‌, गनं सदस्यया रूपय्‌ संलग्न जुयाच्वनाबिज्याःगु दु । वसपोल नेपाःदेया 
बुद्धधर्म व संस्कृतिया ख्यलय्‌ नांजाःगु छगू संस्था लोटस रिसर्च सेन्टरय वरिष्ठ 
सल्लाहकारया रूपय्‌ च्वनाबिज्या:गु दु । थुगु संस्थाया उद्देश्य अनुरूप न्हयावनेत 
आवश्यक ग्वहालि यायेगु झवलय्‌ सेन्टरपाखें बु.सं. २५३८ द॑ बुद्ध जयन्तीया 
उपलक्ष्यय्‌ आयोजना जूगु ध्यान पारमिताया व्यावहारिक पक्ष व बु. स. २५४५ द॑ 
बुद्ध जयन्तीया उपलक्ष्यय्‌ आयोजना जूगु बोधिचित्त विषयक निबन्ध प्रतियोगिताय 
निवन्धया मूल्याइनकर्ता जुया: ग्वहालि यानाबिज्याःगु दु । अथेहे सेन्टरया 
ग्वसालय्‌ वि.सं.२०५३ व २०५४ सालय्‌ जूगु अनुसन्धान विधि तालिमय 
अनुसन्धानया महत्त्व विषययात कया: प्रशिक्षण बियाबिज्याःगु जुल । युगुहे 
सेन्टरपाखें बि.सं. २०५७ जेष्ठ ७ गते अक्षयेश्वर महाविहारय्‌ पञ्चबुद्धात्मक 
श्री स्वयम्भू धर्मघातु वागीश्वर : नेपालमण्डलया बौद्धसंस्कूतिया श्रोत विषयस 
ग्वसा: ग्वःगु प्रवचन ज्याझव:या सभापति, वि.सं. २०६० वैशाख ८ गते 
वीरेन्द्र अन्तरराष्ट्रिय सम्मेलन Sey आयोजना जूगु नबग्रन्थ समारोहया प्रथम 
चरणया ज्याझवः अन्तर्गत्‌ अष्टसाहस्रिका प्रज्ञापारमिता विमोचन कार्यक्रमया 
सभापति जुयाबिज्याःगु जुल । 

पं.हेमराज शाक्यजुयात नेपाल प्राकृतिक तथा सास्कृतिक सरक्षण 
सम्पदापाखें वि. सं. २०४९ सालय्‌ उगु सम्पदाया मानार्थ सदस्य लःल्हा:गु 
जुल । अथेहे ने. सं. १११३ सालय्‌ नेपाल भाषा एकेडमी नं थःगु प्राज्ञिक काय- 
कारिणी समितिया सदस्यता प्रदान aq जुल | वि. सं. २००५ सालय्‌ पं. 
रत्नबहादुर वद्जाचार्यजुपाखें स्थापित पुण्योदयाश्षम नागु संघय्‌ यक्व: ग्वहालि 
यानाबिज्या:गु जुल । थ्व बाहेक नं वसपोल बौद्ध विहार संघ, यलया सदस्य, 

नेपाल जर्मन रिसर्च सेन्टरय्‌ प्रशिक्षक, लिपि थपु गुथि, यलया संरक्षक, बोधि 
परिषद्या सदस्य, नेपाल भाषा मंका: खलःया व नेपालभाषा परिषद्या आजीवन 


सदस्यया रुपय्‌ न संलग्न जुयाच्वनाबिज्याःगु दु । 


सम्मान.“ उपाधि : 

पं. हेमराज शाक्यजुयात नेपा:या बौद्धधर्म, संस्कृति, लिपि, भाषा व 
साहित्य आदि थी थी क्षेत्रय्‌ यानानिज्या:गु योगदानयात- कदर यासें वसपोलयात 
सरकारीस्तरं व जनस्तरं थी थी सिरपा, उपाधि, हना-पौ, अभिनन्दन-पौ, सुभाय्‌-पौ, 
लुमन्ति-पौ आदि लःल्हानातःगु दु । वसपोलयात आ:तक्कया दुने ल:ल्हानात:गु थीथी 
सिरपा, उपाधि व हना-पौ थुकथं दु - 


क. सिरपा : 

१. बि. सं. २००८ सालं ललितपुर रक्षा मण्डलपाखें आयोजना या:गु ललितपुर 
आदर्श कला प्रदर्शनी स्वर्णाक्षर रञ्जना लिपि प्रदर्शन यानाबिज्या:गु वापत 
प्रथम श्रेणी प्रमाणपत्र ल:ल्हा:गु जुल । 

२. नेपालभाषाया साहित्य ख्यलय्‌ पं. हेमराज शाक्यजुया अनन्त कुतलं पिहाँव:गु 
नेपाल संस्कृतिया मूलुखा नांगु AH ने. सं. १०८९ सालय्‌ दकलय्‌ ग्यसूला:गु 
प्रवन्ध ap घोषित जूगु खः । नेपालभाषा व बुद्धधर्मय्‌ आधारित थी थी 
विषयवस्तुयागु विस्तृत रूपं अध्ययन अनुसन्धान याना: वसपोलं प्रबन्ध काव्य 
माफत नेपालभाषा साहित्यया say बियाबिज्या:गु योगदानयात कदर ara 
च्यसापासापाखें ने. सं. १०८९ या श्रेष्ठ सिरपा नापं दसिपौ ल:ल्हागु जुल । 
लुमंकेवह:जू नेपालभाषा साहित्यया ख्यलय्‌ प्रबन्ध काव्य मार्फत श्रेष्ठ सिरपा 
त्याकाबिज्याःम्ह न्हापांम्ह व्यक्ति पं. हेमराज शाक्यजु खः | 

३. पं. हेमराज शाक्यजुया अपूर्व तपस्यां २२ द॑ तक दृढ लगनशीलताया 
प्रतिफल स्वरूप freq कृति श्री स्वयम्भू महाचैत्य नांगु सफू नेपालभाषा 
साहित्यया क्षेत्रय्‌ ११०१ द॑या सर्वोकृष्ट निबन्ध व प्रबन्ध काव्य घोषित जूगु 
खः । अथेजूगुलिं च्वसापासापाखें थुगु सफ्‌ च्वयाबिज्याःगु बापत बसपोलयात 

श्रेष्ठ सिरपा ब दसिपौ ल:ल्हागु जुल | सिइकेबह:जू थुगु सफू उगु इलय्‌ 
नेपालभाषाया क्षेत्रय पिहाँव:गु सफू मध्यय दक्वसिने ada सफू खः । 

४. बहुआयामिक व्यक्तित्वया प्रतिमूर्ति प. हेमराज शाक्यजु थःगु जीवनकालय 
अथक परिश्रम याना: नेपालया बौद्धसंस्कति, घर्म, भाषा, लिपि, अभिलेख आदि 
विविध क्षेत्रय्‌ यानाबिज्याःगु अमूल्य योगदानयात कदर यार्मे नेपाल राजकीय प्रज्ञा 
प्रतिष्ठानपाखें पं. हेमराज शाक्यजुयात जुजु श्री ५ वीरेन्द्र वीर विक्रम शाहदेवया 
करकमलं वि. सं. २०४२ सालय्‌ महेन्द्र प्रज्ञा पुरस्कार ल:ल्हागु जुल । 

५. नेपाःया इतिहास तथा संस्कृति विघाय्‌ पं हेमराज शाक्यजुं यानाविज्याःगु योगदानयात 
उच्च कदर यासे संस्कृति पर्यटन तथा नागरिक उड्डयन मन्त्रालयपाखें वि. सं. 

२०५८ सालया बाबुराम आचार्य राष्ट्रिय प्रतिभा पुरुस्कार लःल्हाःगु जुल । 

६. पं. हेमराज शाक्यजुं यलया नांजा:गु मूबहा: मध्यय्‌ छगू मय्रवर्ण महाविहार 
या दुग्यंक अध्ययन अन्वेषण याना: मयूरवर्ण महाविहार इतिहास नांग सफू 
च्वयाविज्याःगुया कदर स्वरुप मयूरवर्ण महाविहार भिन्छेबहा:पाखें वसपोलयात 
ने. सं. १०९३ सालय्‌ स्वर्ण पदक लःल्हा:गु जुल । 

७, पं. हेमराज शाक्यजुं यल देया पुलांगु राजप्रसादया ऐतिहासिक ख समावेश 
याना: माणिगल राजप्रासाद नांगु सफू च्वयाबिज्याःगुया कदर स्वरूप 
वसपोलयात मंगलबजार बुद्ध जयन्ती समारोह समितिपाखें ने. सं. १०९४ 
सालय्‌ स्वर्ण पदक ल:ल्हाःगु जुल । 

८. पं. हेमराज शाक्यजुं सरकारी सेवाय्‌ इमान्दारीपूर्वक अनुशासनय्‌ च्वना: 
ज्या यानाबिज्याःगुलिं वि. सं. २०२४ सालं श्री ५ महेन्द्र वीर विक्रम शाहदेवया 
करकमलं गोरखा दक्षिणबाह तक्मा विभूषित जूगु जुल । 

९, पं. हेमराज शाक्यजुं सराकारी सेवा यायेगु भूवलय्‌ जनपद सेवा पदक, 
यक्व ई तक्क सरकारी सेवा यानाबिज्याःगु वापत दीर्घ सेबा पत्त पदक 
विभूषित जूगु जुल । 

१०. पं. हेमराज शाक्यजुं नेपाया लिपि, संस्कृति व इतिहासया क्षेत्रय्‌ यानाबिज्याःगु 
अमूल्य योगदानया कदर स्वरुप वसपोलयात बि.सं. २०३१ साल शुभ राज्याभिषेक 
पदक लःल्हा:गु जुल । 

११. पं. हेमराज शाक्यजु नेपालभाषा, साहित्य, इतिहास, संस्कृतियात त:भि 
यायेत यानाबिज्याःगु योगदानयात वा:चायेका: बुद्धज्योती धाख्वा सिरपा 
समितिपाखें वसपोलयात बुद्धज्योती aren नगद सिरपा ल:ल्हागु जुल । 


ख. उपाधि : 

१. प॑. हेमराज शाक्यजुं नेपालभाषा, साहित्य, इतिहास, संस्कृतियात तःमि 
यायेत यानाबिज्या:गु कृतित्व व महत्त्वपूर्णगु योगदानयात वा:चायेका: नेपालभाषा 
परिषदया विद्वत्सभां पं. हेमराज शाक्यजुयात भाषाथुवाः यागु मानार्थ उपाधि 
देछा:गु खः । थुगु उपाधि ने. सं. ११११ कछलागा एकादशी खुन्हु देछाःगु जुल । 
२. नेपाल सांस्कृतिक एवं प्राकृतिक सम्पदा संरक्षण संघपाखें वि. सं. २०४९ साल 
वैशाख ६ गते वसपोलयात संघया मानार्थ सदस्य उपाधि लःल्हाःगु जुल । 

३. थःगु मां भाषाया माध्यमं राष्ट्रिय भाव ब्वल्हंका नेपा: देयागु इतिहास, 
संस्कृति, लिपि, धर्म आदि थी थी विधास थःगु हे कुतलय्‌ आपालं अनुसन्धान 
याना: श्री स्वयम्भू महाचैत्य थेंजाःगु अमूल्य कृति न्हयन्वयाः नेपा: देया बुद्धधर्म, 
साहित्य, इतिहास व संस्कृतिया धुकू जायेकाबिज्या:म्ह पं. हेमराज शाक्यजुयात 
हेमराज भिंतुना देखा लःल्हाःगु सुअवसरय्‌ बोधि परिषद्‌, यलं कदर स्वरुप 
स्वयम्भूरत्न उपाधि देखाःगु खः । थुगु उपाधि ने. सं.१११३ सालय्‌ देछाःगु जुल । 
४. पं. हेमराज शाक्यजुयागु विद्वत्‌ प्रतिभायात कदर ara जापानया छगू 
संस्था ई. सं. १९९१ सालय्‌ The best scholar of the world उपाधि 
लःल्हाःगु जुल । 


ग. हना-पौ, अभिनन्दन-पौ, सुवा-पौ : 

१. पं. हेमराज शाक्यजु श्री स्वयम्भू महाचेत्य ग्रन्थ च्वयाबिज्याःगु लसताय्‌ 
स्वयम्भू विकास मण्डलपाखें नेपाल सम्बत १११३, सिल्लागा ३ SE स- 
सम्मानपूर्वक अभिनन्दन-पत्र ल:ल्हाःगु जुल । 

२. पं. हेमराज शाक्यजुं नेपाःया बौद्ध सांस्कृतिक सम्पदा ap च्वयाबिज्या:गुलिं 
थुगु सफूया प्रकाशक शाक्य अफसेट प्रेशपाखें ने. सं. १११५ कौलागा ४ 
बुधबार HE सुबा-पौ लःल्हागु जुल । 

३. प. हेमराज शाक्यजु अमूल्य कतित च्वया: ज्ञानया भण्डार त:फां यायेग 
कुत: यानाबिज्या:गुलि सनातन धर्मसेवा समिति, ललितपर जिल्ला शाखापाखें 
२०५४ माघ १९ गते कन्हु अभिनन्दन-पत्र ल:ल्हाःगु जुल । 

४. पं. हेमराज शाक्यजु यानाविज्यानाच्वगु योगदानयात सम्मान यासे गणेशमान 
सिंह अध्ययन प्रतिष्ठानपार्खे वि. स. २०५४ चैत्र २६ गते कन्ह सम्मान-पत्र 
लःल्हाःगु जुल । 

५. पं. हेमराज शाक्यजुं श्री वैश्रवर्णं महाविहार जिर्णोद्धार जूगु उपलक्ष्यय्‌ श्री 
वैश्रवर्ण महाविहार छगू अध्ययन सफू च्वयाबिज्याःगुया कदर स्वरुप बसपोलयात 
श्री वैश्रवर्ण महाविहार सुधार समितिपाखें ने. सं. ११२१ कौलाथ्व कतिपुन्हि 
HE हना-पौ ल:ल्हागु जुल । 

६. बौद्ध विहार संघ, यलय्‌ वि.सं. २०४७ सालनिसे मनोनित पदय्‌ च्वना: अमूल्य 
योगदान बियाबिज्या:गुयात लुमंकुसे बौद्ध बिहार संघ, यलया रजत जयन्तीया 
लसताय्‌ तत्कालीन सम्माननीय प्रधानमन्त्री गिरिजा प्रसाद कोइरालापाखें वि. स. 
२०५७ साल मंसीर २२ गते वसपोलयात कदर-पत्र ल:ल्हा:गु जुल । 

७. पं. हेमराज शाक्यजुयात वसपोलं नेपा:या इतिहास, धर्म, संस्कत, कला 
आदि क्षेत्रय्‌ यानाबिज्याःगु योगदानयात लुमंकसे रोटरी क्लब,यलपाखें नेपाल 
सम्बल ११२१ दिलाथ्व प्रतिपदा शुक्रवार ae हना-पौ देछाःग॒ जुल । 

८. नेपा:या सनातन धर्म संस्कृति व संस्कृत वाङ्गमयया क्षेत्रय्‌ महत्वपूर्ण 
योगदान SAT बापत पं. हेमराज शाक्यजुयात तत्कालीन सम्माननीय बडा 
गुरुज्यूया आतिथ्यताय्‌ वि. सं. २०५५ असार २५ गते गुरु पुन्हि He सनातन 
धर्म सेवा समितिपाखें अभिनन्दन-पत्र देछा:गु जुल । 

९. पं. हेमराज शाक्यजुं दुग्यंक अध्ययन अनुसन्धान याना: रुद्रवर्ण महाविहार 
छगू अध्ययन नामक ग्रन्थ च्वया: ओकुबहायागु गौरव, यश, कीर्ति अभिवृद्धि 
यानाबिज्याःगु लसताय्‌ वसपोलयात स-सम्मानपूर्वक नु.सं.२५३८ दे बुद्ध 
जयन्ती समारोह समिति, seater, यलपाखें हना-पौ देछाःगु जुल । 

१०. रत्नाकर महाविहार हखःबहा:या ग्वसालय्‌ आयोजना जूगु २५४० द॑ क्यंगु 
बुद्ध जयन्तीया लसताय्‌ पं. हेमराज शाक्यजुं प्रस्तर मूर्तिकला नांगु सफू 


१७ 


च्वयाबिज्याःगुलि बसपोलयात कदर यासें ने. स. १११६ वैशाख शुदि १५कन्ह 
तत्कालीन प्रधानमन्त्री शेरबहादुरया समुपस्थितिड अभिनन्दन-पत्र देछाःगु जुल । 

११. प. हेमराज शाक्यजुं यलया प्रसिद्धगु बौद्ध बहा: बही मध्यय्‌ छगू बही 
कामुकनाम महाबिहार, ख्बाय्‌ बही (तःधंगु) विषयस परिचयात्मक सफू 
च्वयाबिज्याः'गु लसताय्‌ ने. सं. ११२० यँलाथ्व पंचमी GE वसपोलयात 
हना-पौ लःल्हा:गु जुल । 

१२. पं. हेमराज शाक्यजुं रक्षेश्वर महाविहारया ऐतिहासिक पृष्ठभूमियात 
क:घाना: रक्षेश्वर महाविहार छगू अध्ययन ap च्वयाबिज्या:गुलिं उकिया 
कदर स्वरुप थुगु विहार निर्माण समितिं वि. सं. २०५६ वैशाख शनिवार HE 
हना-पौ देछाःगु जुल । 

१३. श्री ५ या सरकार पुरातत्त्व विभागय्‌ ताकालं निसें च्वना: विभाग नापं 
सम्बन्धित ज्याय्‌ निरन्तरता बिया: नेपाली संस्कृतिया श्रीवृद्धिया नितिं विशेष 
योगदान नियाबिज्या:गुया स-सम्मान स्वरुप नेपाल संस्कृति प्राध्यापक समाजं 
सम्माननीय राजपरिषद्या समुपस्थितिइ सम्मान-पत्र लःल्हा:गु जुल । 

१४. पं. हेमराज शाक्यजुं २५४७ द॑ बुद्ध जयन्ती समारोहया लसताय्‌ यशोधर 
महाविहारय्‌ विराजमान जुयाच्वंम्ह श्री मंजुश्रीया विषययात कया: यशोधर 
महाविहार स्थित गुरु मंजुश्रीयागु छगू इतिहास नांगु सफू च्वयाविज्या:गुलिं 
बु.सं.२५४७ द॑ बुद्ध जयन्ती समारोह समिति यशोधर महाबिहारपाखें हना- पौ 
देछा:गु जुल । 

१५. पं. हेमराज शाक्यजुं चैत्यया थःगु आत्मकथा संक्षिप्त परिचय सफू 
च्वयाबिज्या:गुलिं उकिया कदर स्वरूप पुस्तकया प्रकाशक बेखाराज वज्राचार्य 
पं. दिव्यवज्ञ वज़ाचार्यया समुपस्थितिइ ने. सं. १११३ गुंलागा मंगलबार GE 
हना-पौ लःल्हा:गु जुल । 

१६. वसुन्धरादेवी पूजाया लसतायू श्री वसुन्धरादेवी म्हसिइके पुस्तक 
च्वयाबिज्या:गुलिं श्री जयमनोहर महाविहार, सौबाहा:, यलपाखें ने. सं. १११८ 
गुंलाथ्व पुन्हि कुन्हु पं. हेमराज शाक्यजुयात हना-पौ ल:ल्हाःगु जुल । 

१७. पुलांगु नेपालभाषा ara: धुक्‌ पिथनेत नेपालभाषा era: qe निर्माण 

समितिया दुज: जुया: A Dictionary of Classical Newari पिथनेग 
ज्याय्‌ ग्वहालि यानाबिज्या:गुलि थकिया aata कथं नेपालभाषा खंग्व: धक 
निर्माण समितिपाखें ने. सं. ११२० मालय नुमन्ति-पौ देछा:गु जुल । 

१८. नेपाल लिपिया ख्यः त:ब्याकेत दुनुगलनिमे आपानं आपा: बःवियाविज्याःगुलि 
पं. हेमराज शाक्यजुयात महादेव स्थान नेवा: पुचःपाख न. सं. १११९ सालय 
हना-पौ देछाःगु जुल । 

१९. पं. हेमराज शाक्यजुं अक्षवेशवर महाविहारया ऐतिहासिक पक्षयात समावेश 
याना: अक्षयेश्वर महाविहार-छगू अध्ययन नांगु सफू च्वयाविज्या:गलि बु. स. 
२५३९ द॑ बुद्ध जयन्ती समारोह समिति अक्षयेशवर महाविहारपाखें वि. सं. 
२०५२ वैशाख ३० गते कुन्हु वसपोलयात प्रशंसा-पत्र लःल्हाःगु जुल । 

२०. पं. हेमराज शाक्यजुं लोकाकीर्ति महाविहार काव्ठकलाया बुद्ध जीवनी 
नांगु सफू च्वयाबिज्या:गुलिं बु. सं. २५४३ दं बुद्ध जयन्ती समारोह समिति 
लोकाकीर्ति महाविहारपाखें सम्माननीय डा. केशरजंग रायमाभीया प्रमुख 
आतिथ्यताय्‌ वि. सं. २०५६ वैशाख १६ गते He वसपोलयात हना-पौ 
लःल्हाःगु जुल । 

२१. पं. हेमराज शाक्यजु नेपालभाषा, लिपि, जाति, साहित्य, धर्म व संस्कृति 
थकायेत ज्वःमदुगु योगदान वियाविज्या:गुलिं मांभाय्‌ पुचः, यलपाखें ने. सं. 
११२२ बछलागा पंचमी Hee वसपोलयात हना-पौ ल:ल्हा:गु जुल । 

२२. ललित महोत्सव २०५५ या लसताय्‌ लिपि थपु गुथि, यलपाखे प्रदर्शन 
याःगु प्राचीन लिपि ब्वज्याय्‌ आवश्यक हलंज्चलं विया: ग्बहालि यानाविज्याःगुलि 
पं. हेमराज शाक्यजुयात लिपि थपु गुथि, यलपाखें सुभाय्‌-पौ लःल्हा:गु जुल । 
२३. हनेबहःम्ह भाषाजवाः धर्मादित्य धर्माचार्यजुया वाता पलिस्था यायेगु 
ज्याय्‌ मा:गु ग्वहालि यानाबिज्याःगुलिं पं. हेमराज शाक्यजुयात मां भाय्‌ पुचः, 
यलपाखें ने. सं. १११९ सालय्‌ सुभाय्‌-पौ लःल्हाःगु जुल । 

२४. पं. हेमराज शाक्यजुं नेपा:या बुद्धधर्म व बौद्ध संस्कृतियात थकायेगु ज्याय्‌ 
ज्वःमदुगु योगदान बियाबिज्या:गुलिं सिद्धि इन्द्र स्मृति कोषपाखें वसपोलयात 
वि. सं. २०६० सालय्‌ स-सम्भानपूर्वक हना-पौ लःल्हा:गु जुल । 

२५ प हेमराज शाक्यजु च्वयाबिज्या:गु मयूरवर्ण महाविहार संक्षिप्त इतिहास 
सफ निक्वःगु संस्करण जुयाः पिथंगु लसताय्‌ बु. सं. २५४२ द॑ बुद्ध जयन्ती 
समारोह समिति भिन्छेबाहा:, यलपाखें सम्माननीय प्रधानमन्त्री गिरिजाप्रसाद 
कोइरालाया समुपस्थितिइ ने. सं. १११८ वछलाथ्व चतुर्दशी कुन्हु वसपोलयात 
अभिनन्दन-पत्र देछाःगु जुल । 

२६. पं. हेमराज शाक्यजु बौद्धधर्म संरक्षण व सम्वर्द्धनया नितिं यानाबिज्या:गु 
अमूल्य योगदानयात कदर यासें हिरण्यवर्ण महाविहार विहार तारेमाम संघया 
ग्वसालय्‌ जूगु बु. सं. २५४५ दे बुद्ध जयन्ती मूल समारोह समितिपाखें वि. सं. 
२०५८ वैशाख १३ गते आइतबार कुन्ह जुजु वीरेन्द्र वीर विक्रम शाहदेवया 
करकमलं वसपोलयात कदर-पत्र ल:ल्हाःगु जुल । 


कृति विभाजन : 

पं. हेमराज शाक्यजुया जीवनय्‌ दक्वसिने न्हापां ने. सं. १०७३ सालय्‌ 
पिदंगु सफू नेपाल लिपि संग्रह ख: । उगु इलनिसें थौंतक्क (ने. सं. ११२४) या 
दुने तःधंगु चिइधंगु याना: न्हयूनिगु (७२) aba पिदनेधुंकूगु दु । थुकी सह- 
सम्पादन कथं पिदनाच्वंगु ३ गू सफू नं दुथ्यानाच्वंगु दु । थ्व बाहेक मेगु फुक्क 
अध्ययन अन्वेषणया क्रमय्‌ गुलिं मौलिक, गुलिं सम्पादित, गुलिं अनुवादित रुपं 
च्वयात:गु दु । थुपिं फुक्क कृतियात ब्वथलेबलय्‌ थुकथं खनेदु | 


थी थी ने.सं.य्‌ पिदंगु थुपिं सफूत थी थी विषय अन्तर्गत थुकथं ब्यथले fe - 


नेपालभाषां च्वयात:गु - ६३ गू 

नेपालीभाषां च्वयात:गु - ५ गू 

नेपालभाषा व अंग्रेजीभाषां AAA - २ गू 
नेपालभाषा, नेपाली व सँय्‌भाषां च्वयातःगु - १ गू 
अंग्रेजीभाषां च्वयातःगु - १ गू 

क) लिपि विषयक ap 

१. नेपाल लिपि संग्रह (१०७३) 

२. नेपाल लिपि प्रकाश (१००३) 
३. नेवारी वर्ण परिचय (१०८०) 
४. लिपि विकास तालिका (१०८३) 
५. हेमराजया हस्तलिपिकला (११२१) 


ख) अभिलेख विषयक सफू 
श्री हिरण्यवर्ण महाविहारस्थित पिण्डपात्र अभिलेख (११००) 
श्री रुद्रवर्ण महाविहारस्थित तालपत्र अभिलेख (११००) 
लिच्छवि अभिलेख प्रकाश (१०९०) 
. मेडिभल नेपाल कालोफोन्स्‌ एण्ड इन्स्क्रिपसन्स्‌ (१०९०) 
. श्री ५ महेन्द्र स्मृति अभिलेख (११०६) 
डोकुमेन्टस्‌ HH दि रुद्रवर्ण महाविहार (११००) 
श्री रुद्रवर्ण महाविहारस्थित विभिन्न अभिलेखया सारांश अर्थ (११११) 
. करुणामय श्रीबुंगमलोकेश्वरया महत्त्वपूर्ण शिलापत्रया भाषानुवाद (१११२) 
. भिमसेन मूर्तिको संक्षिप्त परिचय (११२२) 


ग) बाहाः, बही, देगः, लायूकूं विषयक ऐतिहासिक विवरणं जायाच्यंगु सफू 
१. महाबौद्ध मन्दिर इतिहास (११०८) 

२. रुद्रवर्ण महाविहार परिचय (१०९०) 

३. मयूरवर्ण महाविहार इतिहास (१०९३) 

४. श्री वैश्रवर्ण महाविहार संक्षिप्त इतिहास (११०५) 

५. भास्करकीर्ति महाविहार येटखाबाहा: छगू अध्ययन (१०९९) 

६ 

७ 

र्न 

९ 

. पूचो छगू अध्ययन (१०९६) 
. माणिगल राजप्रासाद (१०९४) 
. कम्भेशवर इतिहास (१०८१) 
_ श्री विद्याधरी विजयेश्वरीस्थान संक्षिप्त परिचय (१०९८) 


२१ 


१०. संक्षिप्त आर्यवलोकितेश्बर परिचय (१०८०) 

११. स्वयम्भू स्थित शान्तिपुर छगू अध्ययन (१११४) 

१२. रुद्रवर्ण महाविहार छगू अध्ययन (१११४) 

१३. अक्षेश्वर महाविहार पूचो छगू अध्ययन (१११५) 

१४. रक्षेश्‍वर महाविहार yea: क्वधुबही संक्षिप्त परिचय (१११८) 
१५. कामुकनाम महाविहार ख्वायूबहि संक्षिप्त परिचय (११२०) 

१६. श्री वैश्रवर्ण महाविहार छगू अध्ययन (११२१) 

१७. महाबोधिमण्डप विहार महाबुद्ध देग: संक्षिप्त परिचय (१११७) 

१८. श्री चरण पादुका (१११८) 


घ) बाहा:, बही, ग्रन्थ, मूर्ति आदिया धलः सफू 
१. नेपाल बौद्ध विहार व ग्रन्थ सूची (१०७७) 
२. बौद्ध कला अनुसन्धान सूची (१०८०) 
३. यलया विहार चैत्य व घर्मघातु आदिया संक्षिप्त विवरण सूची (१११०) 
४. महायानी बौद्ध देवता नाम सूची (१११२) 
५. आर्य भद्रकल्पिकसूत्रानुसार इलछि व प्यम्ह बुद्धपिंगु नाम 
अनुस्मरण सूची (१११७) 
६. महायानी बौद्धग्रन्य सूची (१११६) 


ड) सांस्कृतिक समारोह व गुथि सम्बन्धी सफू 

१. सम्यक महादान गुथि (११०५) 

२. इल्हने सम्यक (१०९६) 

३. इल्हने सम्यक इतिहास व थ्वया FANGS: (१११२) 

४. श्री करुणामय बुंगमलोकेश्वरया सांस्कृतिक पृष्ठभूमि (११११) 
५. श्री वसुन्धरादेवीया सांस्कृतिक पृष्ठभूमि (१११४) 

६. नेपा:या बौद्ध सांस्कृतिक सम्पदा (१११५) 

च) सामाजिक रीतिथिति व संस्कृति विषयक ap 
नेपाल संस्कृतिया मूलखा (१०८९) 
न्हू्द॑ क्यंगु लसताय भिंतुना (११११) 
बौद्ध विधि कथं जंकया संक्षिप्त परिचय (११११) 
. पूजार्पण व सेवाया पण्यफल प्रशंसा (१११२) 
. नहूदँ क्यंगु लसताय्‌ भिंतुना (१११२) 
. धर्म संस्कृतिया बसुजा ज्वलं (१११३) 
. चयूप्यता क्वा: घासा (११२४) 
. गुलाधर्मया महत्त्व व थ्वया ज्याफवः (१११७) 

छ) बौद्ध शिक्षा परम्पराया सफू 
१. बौद्ध शिक्षा प्रथम भाग (१०७८) 

प. हेमराज शाक्यजु छम्ह बहु प्रतिभाशालीम्ह व्यक्ति ख: । समाज 
सेवा यायेगु भावना वसपोल गुलि नं ज्या यानाबिज्यात, थ्व छगू राष्ट्रया हे 
लागी गौरवया खं ख: । 'हा: स्वया: ह: वनी” धाइथें थः पूर्वज 
बौद्धाचार्य पं. अभय राज शाक्यवंश व ae कुलय्‌ जन्म जुयाबंपिं थः 
पूर्वजपिं पं. अमृतानन्दजु, पं. सुन्दरानन्दजु, पं. गुणानन्दजु थेंजाःपिं 
प्रसिद्ध विद्वानपिनिगु भरवलय्‌ भव: खानाबिज्याःम्ह पं. हेमराज 
शाक्यजु थःपिनिगु कुल परम्परायात स्वाकानिज्या:गु दु । 

पं. हेमराज शाक्यजुं सरकारी सेवाय्‌ WAT: ज्या यानाच्वंगु इलय्‌ 
आपाल स्वदेशी तथा विदेशी विद्वानपिंत नेपा:या संस्कृति, कला अले लिपि 
सम्बन्धी ज्याय्‌ महत्त्वपूर्ण ग्वहालि यानाबिज्या:गु दु । सरकारी सेवां अवकाश 
कायेधुंका: वसपोलं अध्ययन, अनुसन्धानय्‌ हे निरन्तरता बियाबिज्याःगु खः । 

पं. हेमराज शाक्यजुयात इटालीया Arete विद्वान प्राध्यापक डेविड 
एल. स्नेलग्रोभ, इटालीयाम्ह हे पूर्वीय संस्कृति, इतिहास विशेषज्ञ प्राध्यापक 
गेरहार्ड जिनोली, कर्कपेट्रिक; जर्मनीया प्राध्यापक डा. ब्रेनहार्ड कोल्भर थेंजा:पिं 
दिग्गज व्यक्तिपिंसं परम गुरुया रूपय्‌ खंकाच्वंगु जुल । पं. हेमराज शाक्यजुयागु 
हे ग्वहालि कया: वय्‌कपिन्सं महत्त्वपूर्णगु सफूत AM: प्रकाशित या:गु दु, गुगु 
सफूतिइ वसपोलं UT अमूल्य सहयोगया गुण स्मरण यानात:गु दु । थ्वया 
नापं आपालं हे स्वदेशी तथा विदेशी विद्वान एवं लेखकपिन्सं waaay 
भूमिकाय्‌ वसपोलयागु ग्वहालियात कदर यासे प्रसंशनीय उद्‌गार व्यक्त 
यानातःगु दु । 

पं. हेमराज शाक्यज्‌ निःस्वार्थ भावं थःम्हं Haq: जगतया 
हित जुइगु ज्याय्‌ न्ह्यज्यानाबिज्याःगु दु । वसपोलया थ्व हे निःस्वार्थ 
भावया दसुकथं थौं तक्कया दुने पिदंगु ७२ गू सफू भीगु न्ह्यःने दु । 

पं. हेमराज शाक्यजुया थुज्वःगु हे सेवाया कारणं वसपोलयात 
विभिन्न संघ/सस्थापाखें थी थी उपाधिं विभूषित यायेगुया नापं 


३० 


पहत्त्वपूणंगु आपाल पुरस्कार तथा अभिनन्दन पत्र नं देछायेग ज्या 
जूबंगु लमताया सख खः । 

थःगु जीवन हे परार्थया हितया लागी ज्या सनाबिज्या:म्ह, थःगु देया 
गौरवमय संस्कृतियात अन्तर्राष्ट्रिय क्षेत्रय्‌ थ्यंक प्रचार प्रसार याकेगु ज्याय्‌ 
ग्वहालि यानाबिज्याःम्ह, महत्त्वपूर्णगु शोघग्रन्थत नं न्हयन्वयाबिज्या:म्ह थुजा:म्ह 
व्यक्तियात त्रिभुवन विश्वविद्यालय tora संस्यां मानार्थ विद्यावारिधि प्रदान 
यायेगुलिइ विचार यायेमाःगु खः | 

थुकथं बुद्धधर्म, संस्कृति, कला, लिपि, भाषा, साहित्य क्षेत्रय्‌ पं. 
हेमराज शाक्यजु आपालं योगदान वियाविज्या:ग॒या कारणं agua 
ब संस्कृति संरक्षण व सम्बर्द्धन जूवंग दु । थ्वहे विशेष योगदानया 
कदर स्वरूप लोटस रिसर्च सेन्टर, यलपाखे वसपोनयात छम्ह 
योग्यम्ह व्यक्ति तायेकाः ससम्मान उपाधिया नापं अभिनन्दन पत्र 
देछाया: हनेगु ज्यवंगु खः, गग भी सकसिगु लागी गौरवया खं 
धायेमा: । थ॒ज्वःम्ह हे व्यक्तियागु परिचय दुथ्याकाः “पं. हेमराज 
शाक्यजुया संक्षिप्त जीवनी” नांगु ap freq जुल, गुगु सकसियाग 
लागी उपयोगी जुइगु तायेकागु जुल । अस्तु । 


३१ 


पं. हेमराज शाक्यजु थ: परिवार नापं 


जुजु श्री ५ वीरेन्द्रपाखें पं. हेमराज शाक्यजुयात महेन्द्र प्रज्ञा पुरस्कार 
ल:ल्हानाबिज्या:गु । 

लोटस रिसर्च सेन्टर 


नाकङ्या:, महापाल, यल | 


